# สวนสมเด็จพระนางเจ้าสิริกิติ์ฯ
สวนสมเด็จพระนางเจ้าสิริกิติ์ฯ  เป็นสวนสาธารณะระดับย่าน ตั้งอยู่บนถนนกำแพงเพชร 2 เขตจตุจักร กรุงเทพมหานคร สร้างขึ้นและตั้งชื่อตามพระนามของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสพระราชพิธีมหามงคลเฉลิมพระชนมพรรษา 5 รอบ 12 สิงหาคม 2535 มีพื้นที่ระยะแรกทั้งหมด 140 ไร่ (0.22 ตร.กม.) โครงการระยะที่สองมีพื้นที่เพิ่มอีก 56 ไร่ รวม 196 ไร่ บริหารงานโดยมูลนิธิสวนสมเด็จพระนางเจ้าสิริกิติ์ ซึ่งมีคณะกรรมการที่พระมหากษัตริย์ทรงพระกรุณาโปรดเกล้าฯ แต่งตั้ง และประกาศลงในราชกิจจานุเบกษาล่าสุดในปี พ.ศ. 2561http://www.ratchakitcha.soc.go.th/DATA/PDF/2561/E/186/1.PDF

สวนสมเด็จพระนางเจ้าสิริกิติ์ฯ เป็นส่วนหนึ่งของอุทยานสวนจตุจักร ที่ประกอบด้วยสวนสาธารณะ 4 แห่งที่มีพื้นที่เชื่อมต่อกัน ได้แก่ สวนจตุจักร พื้นที่ 155 ไร่ สวนวชิรเบญจทัศ พื้นที่ 375 ไร่, สวนสมเด็จพระนางเจ้าสิริกิติ์ฯ พื้นที่ 196 ไร่ และสวนจากภูผาสู่มหานที พื้นที่ 26 ไร่ รวมทั้งหมด 753 ไร่
  ประวัติ 
โครงการนี้ริเริ่มโดยคณะรัฐมนตรีในรัฐบาลอานันท์ ปันยารชุน ในปี พ.ศ. 2534 จัดสร้างขึ้นเพื่อน้อมเกล้าน้อมกระหม่อมถวายแด่สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสพระราชพิธีมหามงคลเฉลิมพระชนมพรรษา 5 รอบ 12 สิงหาคม 2535 โดยได้ส่งมอบให้สำนักสิ่งแวดล้อม กรุงเทพมหานคร ดูแลรับผิดชอบตั้งแต่เมื่อวันที่ 1 มีนาคม พ.ศ. 2538 ก่อนเปิดให้บริการระยะแรกเมื่อวันที่ 19 ธันวาคม พ.ศ. 2539 ส่วนระยะที่สอง พระบาทสมเด็จพระวชิรเกล้าเจ้าอยู่หัวและสมเด็จพระนางเจ้าสุทิดา พัชรสุธาพิมลลักษณ พระบรมราชินี จะเสด็จพระราชดำเนินมาทรงเปิดอย่างเป็นทางการพร้อมกับสวนจากภูผาสู่มหานที ในวันที่ 25 กุมภาพันธ์ พ.ศ. 2568

 วัตถุประสงค์ 
สำหรับใช้เป็นสถานที่พักผ่อนหย่อนใจของประชาชน และเป็นสถานที่รวบรวมอนุรักษ์พันธุ์ไม้ให้เป็น สวนพฤกษศาสตร์ที่สมบูรณ์ ตลอดจนส่งเสริมวิชาการในการศึกษาวิจัยด้านพฤกษศาสตร์และปลูกฝัง ทัศนคติในการอนุรักษ์ธรรมชาติ ให้เห็นถึงประโยชน์และคุณค่าของธรรมชาติแก่เยาวชนและประชาชนทั่วไป

 รูปแบบของสวน 
สวนสมเด็จพระนางเจ้าสิริกิติ์ฯ ประกอบด้วยความหลากหลายทางชีวภาพด้วยพรรณไม้นานาชนิด ไม่ว่าจะเป็น พรรณไม้ยืนต้น พรรณไม้ล้มลุก พรรณไม้ประดับ  พรรณไม้น้ำ พรรณไม้ดอก  พรรณไม้ใบ  พรรณไม้สมุนไพร และอีกจำนวนมาก อาทิ มีสระน้ำรูปตัว S และ ส ซึ่งเป็นอักษรตัวแรก ในพระนามของสมเด็จพระนางเจ้าสิริกิติ์ฯ ในภาษาอังกฤษและภาษาไทย มีลานบัวเป็นศูนย์กลาง ซึ่งประกอบไปด้วยบัวนับร้อยชนิด ทั้งบัวหลวง บัวสาย บัวผัน และบัวขนาดเล็กหรือบา  และล้อมรอบไปด้วยสวนพฤกษศาสตร์ที่รวบรวมสายพันธุ์ต่าง ๆ ของพรรณไม้ที่มีหลากหลายหลายสปีชีส์ เช่น พรรณไม้เทิดพระเกียรติ ต้นไม้ทรงปลูก พรรณไม้ในสกุลลีลาวดี พรรณไม้วงศ์ชบาและสกุลชบา พรรณไม้ในวงศ์กล้วย ซึ่งมีกว่า 229 ชนิดในปัจจุบันhttp://www.komchadluek.net/news/lifestyle/22753 นอกจากนี้ยังมีสระบัว และไม้มงคลพระราชทานพรรณไม้ประจำจังหวัด 76 จังหวัดตั้งแต่ปี พ.ศ. 2551https://mgronline.com/travel/detail/9510000095077 จนมีครบทั้ง 77 จังหวัด ตั้งแต่ กรุงเทพมหานคร จนถึงอำนาจเจริญ  และยังมีสวนหิน  สวนพรรณไม้วงศ์ปาล์ม ภายสวนยังเป็นที่ตั้งของพิพิธภัณฑ์เด็กกรุงเทพมหานคร แห่งที่ 1 (จตุจักร) อีกด้วย

 งานกิจกรรม 
 งานสีสรรพรรณไม้ เทิดไท้บรมราชินีนาถ 
 งาน "สีสรรพรรณไม้ เทิดไท้บรมราชินีนาถ" ครั้งที่ 12http://www.cp-enews.com/news/details/cpcsr/2026 โดยจัดขึ้นระหว่าง สิงหาคม พ.ศ. 2561
 งาน "สีสรรพรรณไม้ เทิดไท้บรมราชินีนาถ" ครั้งที่ 11 โดยจัดขึ้นระหว่าง สิงหาคม พ.ศ. 2560https://www.naewna.com/lady/282837
 งาน "สีสรรพรรณไม้ เทิดไท้บรมราชินีนาถ" ครั้งที่ 10 โดยจัดขึ้นระหว่าง สิงหาคม พ.ศ. 2559https://www.dmcr.go.th/detailAll/10090/nws/11
 งาน "สีสรรพรรณไม้ เทิดไท้บรมราชินีนาถ" ครั้งที่ 8 โดยจัดขึ้นระหว่าง สิงหาคม พ.ศ. 2557
 งาน "สีสรรพรรณไม้ เทิดไท้บรมราชินีนาถ" ครั้งที่ 7 โดยจัดขึ้นระหว่าง สิงหาคม พ.ศ. 2556https://travel.kapook.com/view68348.htmlงาน "สีสรรพรรณไม้ เทิดไท้บรมราชินีนาถ" ครั้งที่ 7 สำนักข่าวเจ้าพระยา
 งาน "สีสรรพรรณไม้ เทิดไท้บรมราชินีนาถ" ครั้งที่ 6 โดยจัดขึ้นระหว่าง สิงหาคม พ.ศ. 2555
 งาน "สีสรรพรรณไม้ เทิดไท้บรมราชินีนาถ" ครั้งที่ 5 โดยจัดขึ้นระหว่างวันที่ 9 - 14 สิงหาคม พ.ศ. 2554
 งาน "สีสรรพรรณไม้ เทิดไท้บรมราชินีนาถ" ครั้งที่ 4 โดยจัดขึ้นระหว่าง สิงหาคม พ.ศ. 2553
 งาน "สีสรรพรรณไม้ เทิดไท้บรมราชินีนาถ" ครั้งที่ 3 โดยจัดขึ้นระหว่าง สิงหาคม พ.ศ. 2552http://www.komchadluek.net/news/lifestyle/22753https://www.thairath.co.th/content/25865https://www.thairath.co.th/content/24213
 งาน "สีสรรพรรณไม้ เทิดไท้บรมราชินีนาถ" ครั้งที่ 2 โดยจัดขึ้นระหว่าง สิงหาคม พ.ศ. 2551https://www.gotoknow.org/posts/201417
 งาน "สีสรรพรรณไม้ เทิดไท้บรมราชินีนาถ" ครั้งที่ 1 โดยจัดขึ้นระหว่าง สิงหาคม พ.ศ. 2550

 งานวิ่ง 
 วิ่ง : "Run for Love 2018"https://web.facebook.com/events/375818466190807/